CELEX: 62017CN0002
Language: el
Date: 2017-01-02 00:00:00
Title: Υπόθεση C-2/17: Αίτηση προδικαστικής αποφάσεως την οποία υπέβαλε το Tribunal Superior de Justicia de Galicia (Ισπανία) στις 2 Ιανουαρίου 2017 — Instituto Nacional de la Seguridad Social κατά Tesorería General de la Seguridad Social και Jesús Crespo Rey

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/33
            
         Αίτηση προδικαστικής αποφάσεως την οποία υπέβαλε το Tribunal Superior de Justicia de Galicia (Ισπανία) στις 2 Ιανουαρίου 2017 — Instituto Nacional de la Seguridad Social κατά Tesorería General de la Seguridad Social και Jesús Crespo Rey
   (Υπόθεση C-2/17)
   (2017/C 104/47)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Galicia
   
      Διάδικοι στην υπόθεση της κύριας δίκης
   
   
      Εκκαλούν: Instituto Nacional de la Seguridad Social
   
      Λοιποί μετέχοντες στη διαδικασία: Tesorería General de la Seguridad Social, Jesús Crespo Rey
   
      Προδικαστικά ερωτήματα
   
   
               1)
            
            
               Αποκλείονται από τη «βάση εισφορών στην Ισπανία που είναι πλησιέστερη χρονικά», στην οποία παραπέμπει το παράρτημα XI, Ισπανία, σημείο 2, του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), οι βάσεις εισφοράς που προκύπτουν από την εφαρμογή ισπανικής εσωτερικής νομοθεσίας κατά την οποία ο επαναπατρισθείς διακινούμενος εργαζόμενος, του οποίου οι τελευταίες πραγματικές εισφορές στην Ισπανία ήταν υψηλότερες από τις ελάχιστες βάσεις εισφοράς, δύναται μόνο να συνάψει σύμβαση για τη διατήρηση των εισφορών στο επίπεδο των ελαχίστων βάσεων, ενώ, εάν επρόκειτο για μη διακινούμενο εργαζόμενο, θα του είχε παρασχεθεί η δυνατότητα να συνάψει την εν λόγω σύμβαση για υψηλότερες βάσεις εισφοράς;
            
         
               2)
            
            
               Σε περίπτωση καταφατικής απαντήσεως στο προηγούμενο ερώτημα, και σύμφωνα με το παράρτημα XI, Ισπανία, σημείο 2, του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, αποτελεί κατάλληλο διορθωτικό μέτρο, προκειμένου να αποκατασταθεί η ζημία που προκλήθηκε στον διακινούμενο εργαζόμενο, το να ληφθούν υπόψη οι τελευταίες πραγματικές εισφορές στην Ισπανία, δεόντως επικαιροποιημένες, και να θεωρηθεί το χρονικό διάστημα καταβολής εισφορών βάσει της συμβάσεως διατηρήσεως εισφορών ως ουδέτερη περίοδος ή ως παρένθεση;
            
         
      (1)  ΕΕ 2004 L 166, σ. 1.